Camarines Sur National High School

An Camarines Sur National High School (CSNHS) iyo an pinakaenot na pampublikong eskwelahan pansekundarya na pigbukasan kan Hulyo 15, 1902 sa Nueva Caceres, Ambos Camarines, Filipinas. Namumugtak an eskwelahan sa kalabaan kan Peñafrancia Avenue. 

Nagpoon an institusyon na igwang 70 estudyante asin 4 na Amerikanong paratokdò sa pamayo ni Frank L. Crone, an pinakaenot na prinsipal kaini. Nagkaigwa ining 11,899 na estudyante kan taon panukdoan 2021–2022.

Uusipon

Kan Enero 21, 1901, ang Philippine Commission Act No. 74 ay pigsa-ley ta nganing maitugdas an Departamento kang pampublikong pagtukdo sa isla kang Pilipinas. Ini ang naggibong paagi ta nganing mamundag ang school division kan ambos camarines na aprubado kan acta. nu. 180, kan july 24,1901 sa opisina kan Nueva Caceres, ngunyan iyo na ang Naga City. Ang pinakaenot na division superintendent iyo si Mr. W.M Hilts. Ang mga primerong eskwelahan sa Nueva Caceres ay nabukasan sa paagi kan mga Amerikanong paratukdo na mas bistado bilang Thomasites.

Kan Marso 7, 1902, nagpaluwas ning acta. nu. 373, sarung acta. na nag-aamienda sa acta. nu. 74, na maitugdas ang departamento kang pampublikong paratukdo sa isla kan Pilipinas. 

Kan Hulyo 15, 1902, ang Camarines Sur High School na saru sa mga primerong eskwelahan sa munisipalidad kan Nueva Caceres, inakumodar ang mga gradweyt kang elementarya hali sa man-iba ibang lugar kan probinsya. Nilimitahan sa edad na katorse ang mga enrollee kan eskwelahan kun sain ini striktong tig-obserbaran ni Mr. Frank L.Crone, ang pinaka-enot na prinsipal kaiba ang saiyang asistant na si Ms. Minerva Udell. Ang Camhigh nagpuon ning ugwang 70 estudyante na may apat na Amerikanong paratukdo. Asin kan nagbagong mga miyembro, uminabot sa 200 ang mga nag-enrol.

Kan Hunyo 1, 1903, ang Camhigh pinuonan ang bagong grupo asin nakarehistro ning total na 269 na nag-enrol. Paminsan-minsan sa panahon kan taon, nadugangan pa ang mga paratukdo hali sa mga man-iba ibang primerong eskwelahan sa probinsya (bistado sa pangarang ambos camarines sur) sa eskwelahan kan probinsya, asin anom na paratukdo hali ni Manila pa ang nadugang.

Kan Nobyembre 15, 2012, sa ri'gon kan Akta Republika Nu. 10305, an Tinago Annex kan eskwelahan na ini permanente nang isinuway asin dineklarang saro nang independienteng eskwelahan na inaapod nang Tinago National High School.

Misyon asin Bisyon

Ang Camarines Sur National High School bilang saru sa pinakaenot na national high school sa probinsya, nagtatao ning kalidad na edukasyon na pantay-pantay sa lambang saro. Ini ay nagtatao ning matibay na pundasyon para sa panghabambuhay na kaaraman asin total na pag-uswag kan sarung tao sa paagi kan Basic Education Curriculum (BEC), Special Praogram in the Arts (SPA), Engineering and Science Education Project (ESEP), Special Program in Sports (SPS), Family Farm Curriculum (FFC) and Strengthened Technical Vocational Education Program (STVEP).

Ang Camarines Sur National High School tigmomolde ang mga estudyante na magkaugwa nin mas hararom na pagpadangat sa Diyos, respeto sa nasyon asin sa kapwa tao. Tinatanaw man kaini ang lambang estudyante  na maging responsable asin maging produktibong tao kan nasyon, tatao magsurat asin magbasa, ugwang kamalayan sa mga pangyayari sa sanlibutan, nagpapasalamat sa arte asin kultura asin magtanom sa isip ang importansya kan sarung TOTAL MAN.

Katayatayan nin mga ladawan

Mga Kurikulum

SPS - Special Program for Sports
SPA - Special Program for the Arts
SPED - Special Education Program
Science and Technology Program - Engineering  and Science Education Program
BEC - 2002 Basic Education Curriculum
SEC- 2010 Secondary Education Curriculum
STVEP - Strengthened Technical-Vocational Education Program
FFS - Family Farm School

Basaha man
 Cararayan National High School
 Naga City Science High School

Toltolan

Mga panluwas na takod
 Opisyal na websayt kan CSNHS

Mga eskwelahan sa Bikol